Pressemeddelelse

18. juni 2015

308 GTi by PEUGEOT SPORT: HOT HATCH

**Barren er sat højt. Hvem andre kan leve op til kravet om at designe den ultimative version af 308 end Peugeot Sport, der deler samme passion for performance, som de entusiaster, der utålmodigt har ventet på virkeliggørelsen af GTi-drømmen.**

**Resultatet er 308 GTi by PEUGEOT SPORT. Den er udstyret med en 1.6 L THP S&S benzinmotor i to forskellige versioner - 270 hk og 250 hk – med Torsen spærredifferentiale, optimeret undervogn og PEUGEOT i-Cockpit. Ydermere er 1.6 L THP S&S motoren den mest effektive i sin kategori, idet den kører op til 16,7 km/l og har en CO2-udledning på 139 g/km.**

**308 GTi by PEUGEOT SPORT har verdenspremiere i sit rette element på Goodwood Festival of Speed i Englad den 25.-28. juni 2015.**

GTi fra yderst til inderst

Peugeot 308 er indbegrebet af gennemført elegance og dens topversioner afspejler tydeligt deres ophav.308 GTi er karakteriseret af samme rene design, men udstråler samtidig en overbevisende effektivitet. Den er sænket med 11 mm, er i 270 hk-versionen udstyret med 19” *Carbone19* hjul og fremstår som var den limet til jorden. GTi 270 versionen har Michelin Super Sport dæk med lette *Reverse* aluminiumsfælge, der viser de kraftige 380 mm bremseskiver og de røde bremsekalibre med PEUGEOT SPORT signatur.

Den potente front giver et vink, om hvad der er i vente. Kølergrillen i sort skakternet mønster er omkranset af Full LED forlygter og dette mønster går igen i den brede grill til luftindtaget. Under kofangeren sidder to spoilere, der ikke kun forstærker bilens udtryk, men også bidrager til dens overbevisende aerodynamik med en SCx værdi på 0,69.

Også bagtil vidner den blanksorte diffuser med udstødningsrør i hver side om bilens sportslige karakter og GTi emblemet er synligt både på siden og bagklappen.

308 GTi fås i 6 forskellige farver, heriblandt den nye Ultimate Red og Magnetic Blue, som kendes fra GT-versionen. Udgaven med 270 hk fås med den særlige *Coupe Franche* lakering, der er karakteriseret af en knivskarp skrå linje, som adskiller den eksplosive røde lak og den skinnende sorte lak.

En køreoplevelse i særklasse fra PEUGEOT SPORT

Med sin erfaring fra motorsportens verden er PEUGEOT SPORT dedikeret til at udviklet mærkets high-performance modeller. Netop team-ingeniørenes helt særlig ekspertise danner grundlaget for køreoplevelsen bag rattet af 308 GTi.

308 GTi høster frugten af det arbejde, der blev lagt i vægtbesparelse under udviklingen af 308, og det giver helt håndgribelige resultater: Et vægt/effekt forhold på 4,46 kg/hk og en acceleration 0-100 km/t på bare 6 sekunder for motoren med 270 hk.

Udgaven med 270 hk er udstyret med Torsen mekanisk spærredifferentiale, som sikrer fuld udnyttelse af drejningsmomentet og giver øget stabilitet ved bremsning.

308 GTi by PEUGEOT SPORT er naturligvis udstyret med Driver Sport Pack, som tager køreoplevelsen et niveau op og giver føreren følelsen af at have benzin i blodet. Et er at blive forventningsfuld, når man læser en bils specifikationer, men det er først bag rattet, den virkelige passion opstår – 308 GTi by PEUGEOT SPORT skal opleves bag rattet.